
Quamquam  me  neque  scribendi  libido  neque  quaedam 
insignis  scientiae  affectatio,  aut  ulla  alia  arrogantia 

ad  couscribendas  hasce  pagellas  impulit,  sed  coactus 
# * 
necessitate,  quae  cuique  imponitur,  qui  summos  am- 
biat in  ufraque  medicina  honores,  opusculum  hoc  con- 
cinnare suscepi:  tamen  mihi  verendum  existimo,  ne 
eo  justam  reprehensionem  doctorum  mihi  colligam, 
quod  materiem  elegi  tironi  nimis  gravem  dignaraque, 
in  qua  doctissimi  potius  atque  summa  experientia  ac 
propriis  observationibus  instructi  viri  elaborent.  Mi- 
nime autem  mihi  tantum  assumere  voluerim,  ut  crede- 
rem, me  posse  in  tanta  tamque  difficili  re  aliquid  ma- 
joris momenti  praestare;  sed  nihil  aliud  elaborando 
hoc  opusculo  volui,  nisi  cuicunque  in  manus  disser- 
tatio mea  inciderit,  eum  incitare,  ut  quam  maxima  pot- 
est diligentia  ac  studio  naturam  in  partus  mechanismo 
investiget,  et  institutis  observationibus  acutissimis  ea, 
quae  quasi  tenebris  adhuc  circumfusa  jacent,  illustrare 
nitatur.  Quam  rem  me  etiam  minus  perfecto  opere 
assequi  posse,  quum  crediderim,  non  dubitavi,  opellam 
meam  doctorum  virorum  manibus  tradere. 

Quum  primum  animum  ad  scribendam  de  partus 
humani  naturalis  mechanismo  dissertationem  adjecissem, 


G 


lioc  mihi  proposueram,  ut,  perlustratis  et  comparatis 
singulorum  auctorum  de  singulis  huc  referendis  par- 
tus speciebus  sententiis,  cujusque  speciei  mechanismum 
accuratius  describerem.  Sed  non  ita  multo  post  intel- 
ligens,  scriptiunculam  meam  et  fines  et  sumtus  justos 
nimis  longe  excessuram  esse,  posthac  forsan  hunc 
laborem  suscipere,  nunc  vero  de  solo  partus  mecha-- 
nismo  vertice  s.  occipite  praevio  agere  statui. 

Haec  praefatus,  L.  B.,  te  oro  rogoque,  ut,  quo 
magis  arduum  est,  quod  inii,  consilium,  eo  humanius - 
mihi  non  ubique  fortasse  bona  dicenti  indulgeas,  nec, 
tironis  tantum  esse  liocce  opusculum,  unquam  oblivis- 
care. 


I*riusquam  ipsum  partus  mechanismum  pertractare  in- 
cipiam, non  alienum  cuipiam  videatur  de  iis  partibus 
loqui,  quibus  ipse  partus  ejusque  mechanismus  consti-' 
tuitur.  Hae  autem  sunt;  ])  ipse  foetus  expellen- 
dus — 2)  pars,  qua  extruditur,  uterus  — 3)  via,- 
quam  permeare  debet  foetus,  ut  in  lucem  edatur,  pel- 
vis matris.  Quum  vero  jure  ponere  possim,  nemi- 
nem fore,  qui,  partus  mechanismum  exquirere  studens 
harum  partium  structuram  anatomicam,  formam,  situm 
et  amplitudinis  rationem  inter  se  ignoret;  supervaca- 
neam hanc  descriptionem  duco,  et  praemissis  notatio- 
nibus nonnullis  generalibus,  jam  ipsam  partus  rationem 
mechanicam  accuratius  exponere  studebo. 

Quod  atlinet  conditiones  primum,  quibus  partus 
solis  viribus  maternis  absolvi  potest,  ita  ut  neque  ma- 

fer  neque  foetus  ullum  in  discrimen  adducatur,  nomi- 
nandae sunt:*)  1)  Justus  graviditatis  uterinae  finis, 
2)  Corpus  parturientis  bene  conformatum,  ita  ut  non 
in  universum  solum  habitus  femineus  optimus  sit,  sed 
praecipue  partes  genitales  et  externae  et  internae  sint 
normales.  3)  Situs  foetus  in  utero,  sic  ut  una  ejus 
longissimae  diametri  extremitas  sit  praevia.  4)  Com- 
mensuum responsus  inter  magnitudinem  et  structuram 
foetus  bene  conformati,  et  praegnantis  organa  genera- 
tionis. 5)  Secundinae  juste  formatae  et  cum  corpore 
matris  conjunctae.  6)  Evolutio  et  increscentia  par- 
tus dolorum  regularis,  non  modo  quod  attinet  justam 
consequentiam,  vim  et  constantiam,  verum  etiam  prae- 
cipue sint  individuali  parturientis  constitutioni  apti,  ne- 
cesse  est.  7)  Omnes  denique  status  morbosos,  et  ma- 
tris et  foetus,  qualescunque  partum  turbare  aut  pe- 
riculosum reddere  possunt,  abesse  necesse  est. 

De  viribus  foetum  expellentibus  nonnulla. 

Quamquam  omnis  foetus  expellendi  vis  omnino 
muscularis  est,  tamen  duplicis  est  generis : altera  enim 
voluntati  subjecta,  altera  autem  plane  involuntaria  est. 
Uteri  enim  contractiones,  etsi  nonnullis  in  casibus  par- 
turientis voluntate  accelerari  aut  prorsus  adduci  posse 
videntur,  pro  actionibus  voluntariis  eodem  jure  haberi 
non  possunt,  quo  cordis  contractiones  involuntariae 
esse  dicuntur,  licet  quoque  nonnunquam  inveniantur 
homines,  qui  in  accelerandos  aut  retardandos  cordis 
ictus,  prout  volunt,  agere  possunt. 

*)  Cf.  Busch.  Lehrbucli  der  Geburtskundc.  Berlin 
1842.  P.  92. 

Pertractatis  primum  uteri  actionibus  in  partu,  de 
potentiis  loquar  secundariis. 

Omnes  enim  recentiores  medici  obstetricii  structu- 
ram uteri  anatomicam  cum  intestinorum  structura  com- 
parantes, ex  simili  ratione  texturae  etiam  similem  acti- 
onis rationem  petunt,  ita  quidem,  ut  hujus  organi 
contractiones  ipsum  motum  peristalticum  esse  di- 
cant/) In  utero  quidem  inveniuntur  aeque  ac  in  in- 
testinis fibrae  musculares  circulares,  et  longitudinales 
atque  plus  minus  obliquae,  sed  earum  distributio  et 
situs  in  ambobus  organis  multum  discrepat.  Intesti- 
norum enim  massa  muscularis  ita  collocata  est,  ut  uno 
eodemque  loco  neque  circulares  neque  longitudinales 
librae  praevaleant,  et  contractis  ambabus  alterius  vis 
alteri  aequet.  Hac  in  re  autem  omnis  intestinorum 
motus  pcrislalticus  nititur.  In  aliqua  scilicet  intestini 
parte  primum  fibrae  longitudinales,  relaxatis  libris  cir- 
cularibus, contrahuntur,  quo  fit,  ut  haec  intestini  pars 
quasi  super  contenta  sua  sursum  retrahatur,  quo 
facto  et  contractione  quasi  defatigatis  et  relaxatis  fibris 
longitudinalibus  nunc  hujus  partis  fibrae  circulares  sc 
contrahunt  et  impediunt,  ne  contenta  iu  partem  inferi- 
orem hoc  modo  demissa  iterum  sursum  moveantur. 
His  alternis  fibrarum  contractionibus  et  relaxationibus, 


*)  Cf.  Busch,  Lehrbuch  der  Geburtekunde.  Berlin 
1842.  pag.  82.  §•  174. 

K ili  an,  die  Geburtslehre.  Frankfurt  a.  M.  1839. 
pag.  222.  S-  215. 

Handbuch  der  Geburtskuude  von  Rusch  und  Moser 
Berlin  1843.  3r  Bd.  pag.  13  seq. 

Carus,  C.  G.,  Gj  uacologie.  Leip/.ig  und  >Yien 
1838.  2r  Thl.  pag.  81  § 789. 

quum  paulatim  deorsum  progrediantur,  intestini  contenta 
item  leniter  detruduntur,  ita  quidem,  ut  quae  semel  loco 
pulsa  sunt,  iterum  adscendere  non  possint.  Hoc  mo- 
do igitur  motus  sic  dictus  peristalticus  constituitur. 

In  utero  autem  librae  circulares  et  longitudinales 
non  item  aequabiliter  dispertitae  sunt,  sed  ubi  sunt 
fibrae  circulares,  ibi  maxime  praevalent;  ubi  longitu- 
dinales, ibi  etiam  hae  hujus  organi  massam  praecipue 
formant.  Fibrae  autem  circulares  potissimum  in  fun- 
do et  parte  inferiore,  rarissime  in  cor.pore  inveniuntur, 
longitudinales  et  obliquae  e contrario  praecipue  occu- 
pant corpus.  Ex  hac  fibrarum  distributione  autem, 
nisi  me  omnia  fallunt,  jam  plane  patere  videtur,  il- 
lum verum  motum  perislalticum,  quem  in  intestinis 
cognovimus,  in  utero  locum  habere  non  posse,  nihilo 
magis^ quidem,  quam  cordis  contractiones  motus  peri- 
staltici  possunt  nominari/) 

Ad  constituendum  enim  verum  motum  peristalii- 
cum,  ut  supra  demonstratum  est,  res  maxime  hae  ne- 


cessariae sunt:  1)  Organon  plus  minus  cylindraceura 
simile  intestinis,  quod  per  totam  suam  longitudinem  fi- 
bris muscularibus,  et  longitudinalibus  et  circularibus, 
aequali  fere  modo  dispertitis  praeditum  sit.  2)  Con- 


\ X 

*)  Carus  quidein  (vide  Gynacologie.  Leipz.  u.  Wien 
1838.  2r  Thl.  pag.  81.  §.  789.)  etiam  cordis  contra- 
ctiones pro  motu  peristaltico  habere  videtur,  dicens: 
Inwiefern  jedoch  auch  der  menschliche  Uterus  nur 
eine  weitere  spharische  Ausbilduug  eines  darmarfi- 
gen  Fruchtganges  ist,  so  kdnnen  seine  Zusammen- 
ziehungen  mit  denen  des  Magens,  ais  der  weiteren 
Ausbildung  des  Darmkanals,  oder  denen  des  Her- 
zens,  ais  der  weiteren  Ausbildung  eines  Gefiiss- 
stammes,  verglichen  vverden.  etc. 

tractiones  fibrarum  longitudinalium  et  circularium  sem- 
per  alternare,  et  ab  organi  extremitate  una  inceptas.' 
paulatim  quasi  repentes  ad  alteram  progredi  necesse* 
est,  fn  utero  autem  neque  unum  neque  alterum  lo- 
cum habere  notissima  res  est.  Qua  eadem  de  causa 
uteri  contractiones  motus  peristalticos,  nisi  hujus  ver- 
bi notionem  aut  plane  objicere  aut  saltem  extendere' 
velimus,  nullo  jure  nominari  posse  existimo. 

Sed  quo  tandem  modo  uteri  contractiones  operantur?' 
Ut  clare  intelligi  possit,  qua  ratione  uterinis  con- 
tractionibus foetus,  faciendis  variis,  prout  varium  ha- 
bet situm  rotationibus,  in  lucem  propelli  possit,  ne- 
cesse  nobis  est  attendere:  I.  Primam  et  potissimam 

foetus  expellendi  vim  esse  in  fibris  uteri  longitudi- 
nalibus et  obliquis.  II.  Contractis  fibris  circulari 
bus  fundi,  praeterquam  quod  hujus  partis  capacitas 
simul  diminuatur,  potissimum  fibris  longitudinalibus, 
praeberi  punctum  fixum,  a quo  hae  ipsae  suam  vim 
in  pariem  uteri  inferiorem  exercere  possint.  111.  Par- 
tis uteri  inferioris  autem  fibras  circulares  quasi  lon- 
gitudinalium esse  musculos  anlagonistos,  qui  ad  e- 
dendum  foetum  superari  debeant,  ac  quidem  magis 
activa,  ut  infra  demonstrabimus  tractione,  quam  im- 
pressione partis  foetus  pr aeriae* J.  IV.  Corpora 

*)  jam  Solayrem  de  Ren  hac  de  uterinis  actionibus, 
eandem  fere  habuisse  sententiam,  ex  eo  loco  libri 
sui  patere  videtur,  ubi  dicit:  Tunc  orificium  colli 

hiat  magis  atque  magis,  contractionesque  uterina.' 
cedendo  determinat.  Hae  in  utero  eadem  operantm 
lege,  qua  musculus  autagonista  fortior  debilioren 
superat,  sive  ete,  (Vide  Diss.  de  partu  viribus  ma- 
ternis absoluto.  Par.  1771.  pag.  19) 

uteri  fibrae  circulares  magis  eodem  officio  fungi  vi- 
dentur , quo  musculorum  voluntariorum  ligamenta 
intermuscularia  et  vaginae , scilicet  prohibere  potius , 
ne  fibrae  longitudinales  inter  tantam  contractionem 
de  situ  deflectere  possint , quam  suam  vim  in  ipsum 
foetum  exercere. 

Nobis  enim  hac  ratione  uteri  actiones  consideran- 
tibus facile  erit  intellectu;  I.  quo  modo  flat,  ut  con- 
trahendo uterus  suam  vira  in  unam  praecipue  directio- 
nem, suo  et  foetus  axi  longitudinali  correspondentem, 
conferat.  II.  Cur  ipsis  uteri  vehemenlissimis  con- 
tractionibus foetus  rotationes  circa  diametrum  longitu- 
dinalem inter  dolores  nullo  modo  impediantur;  quod 
fieri  necesse  foret,  si  uterus  in  omnem  directionem 
aequali  fere  vehementia  ad  foetum  se  applicaret.  Foe 
tui  autem  duo  quasi  data  sunt  puncta,  ex  quibus  in 
eum  sub  partu  agitur,  et  inter  quae  foetus  ipse  per 
longitudinem  tanquam  axis  est  expansus,  quorumque 
alterum  est  in  uteri  fundo,  alterum  autem  a matris 
pelvi  formatur.  Ex  primo  potissimum  in  foetum  de- 
pellendum, ex  altero  in  eum  rotandum  agitur.  Nam 
pelvis  parietes  interni  quum  forment  plana  omnino  ob- 
liqua, concava,  laevia  lubricaque,  capitis  quoque  super- 
ficies sint  aequali  modo  obliquae,  convexae  tamen  et 
lubricae,  pelvis  porro  singulae  diametri  capitis  diame- 
tris altero  situ  congruant,  altero  autem  omnino  non 
respondeant:  fieri  non  potest,  quin,  agente  utero  in 
foetum  eumque  deprimente,  si  non  alia  obstant  impe- 
dimenta, foetus  capitis  pars  aliqua  in  aliqua  pelvis  pa- 
rietis parte  inhaerens,  juxta  quam  liberum  aliquod  et 
1 infantis  capiti  aptum  spatium  datum  sit,  in  id  delaba- 
tur, Nonne  id  quoque  secundum  legem  illam  physi- 

calem  fieri  necesse  est,  quae  docet:  Si  duae  vires- 

in  angulum  agant , propellendi  corporis  motionem, 
sequi  lineam  diagonalem ? 

Ut  res  exemplo  lucidior  evadat,  ponamus  caput 
ovatum  infantis  vertice  prr.evio  jam  ita  in  cavo  pelvis 
locatum,  ut  ejus  diametros  longitudinalis  in  diametrum  i 
obliquam  primam  pelvis  cadat,  partem  frontis  dextram 
praecipue  in  parte  posteriore  dextra  pelvis  inhaeren- 
tem, ad  sinistrum  frontis  latus  autem  juxta  id  spatium  i 
aliquod  liberum  ab  excavatione  ossis  sacri  datum,  al- 
teram vim,  agente  utero  ad  lineam,  quam  ab  umbilico 
circiter  matris  ad  conjunctas  secundam  et  tertiam  ossis  • 
sacri  vertebras  spurias  ductum  tibi  proponas,  caput 
infantis  deprimentem,  alteram  autem  ex  eo  loco  pelvis, 
ubi  caput  inhaeret,  hoc  ad  alterum  latus,  nimirum  hoc 
in  casu  a dextra  parte  ad  sinistram  urgentem : tunc 
harum  virium  linea  diagonalis  fere  a summo  margine 
externo  foraminis  ovalis  dextri  ad  tertium  circiter  fo- 
ramen sacrale  sinistrum  porrigitur,  et  in  hanc  directio- 
nem igitur  frontem  in  ossis  sacri  excavationem  agen- 
tibus viribus  delabi  secundum  legem  illam  naturae  ne- 
cesse est.  His  addas  infantis  sua  sponte  agentis  con- 
tentionem, situm  sibi  molestissimum  in  melius  mutandi, 
compressionemque  aliquam  insuavissimam  effugiendi; 
porro  partem,  quam  promontorium,  ut  infra  demonstra- 
bimus, in  foetus  situm  mutandum  habet:  et  habebis 
omnes  foetus  circum  axin  longitudinalem  rotandi  ratio- 
nes, quae  neque  in  utero,  neque  in  ulla  alia  parte  aut 
vi  esse  possunt.  Nam  si  essent  in  utero,  ut  nonnulli 
contendunt,  quo  tandem  modo  fieri  posset,  ut  foetus, 
non  in  variis  tantum  portubus  sitibusque,  verum  etiain 


13 


I in  omni  eodemque  potius  partu,  nunc  sinistrorsum  nunc 
dextrorsum,  ut  infra  exponemus,  rotetur? 

Restat  adhuc,  ut  planius  exponam,  quomodo  na- 
tura omnibus  prioribus  uteri  contractionibus  ad  pate- 
faciendam infanti  exeundi  viam  utatur.  Totus  enim 
partus  decursus  optime  in  duas  maxime  distinctas  pe- 
riodos distribui  potest,  cui  divisioni  non,  ut  ceteris 
omnibus,  fundamentum  omne  logicum  deest.*)  Prima 
bene  significatur,  secundum  Kilian,  nomine  periodi 
patefactionis  s.  apertionis  (Eroffnungsperiode), 
secunda  autem  nomine  periodi  expulsionis  s. 
ejectionis  (Austreibungsperiodc).  De  prima  jam 
bic  sermo  est.  ..  . 

Ubi  enim,  elapso  graviditatis  tempore,  uterus  ad 
.extrudendum  foetum  se  praeparat,  primum  ejus  tota 
massa  muscularis  firmior  rigidiorque  evadit,?*)  paulatim 
autem  incipiunt  initio  mitiores,  sed  gradatim  vehemen- 
IR  '«crescentes  fibrarum  muscularium  fundi  et  corpo- 


-*) 


■ **) 


Kilian,  4r.  Die  Geburtslehre  vou  Seiteu  der  Wis- 
senschaft  und  Kunst  dargestellfc.  Frankf.  a.  M.  1839. 
pag.  234.  S.  225.  seq.  quem  praecipue  iu  hac  divi- 
sione ita  secutus  sum,  ut  ejus  secundam  et  tertiam 
partus  periodum  receperim;  prima  quidem,  nimirum 
stadium  praeparationis,  dubito  an  pariter  firmis  fun- 
damentis logicis  nitatur.  \am  omnes  praeparationes 
omni  partu  plus  minus  longum  tempus  ac  magis  aut 
minus  aspectabiles  antecedentes,  nonne  idem  operan- 
tur, quod  in  periodo  secunda  peragitur?  — Huc  ac- 
cedit, quod  prima  periodus  paullatim  tam  occulte  in 
secundam  transit,  ut  alteram  ab  altera  nullo  modo 
distinguere  possis. 

nf‘,-BU18oC.o  U'  Moser’  Ha«dbuch  der  Geburtskunde. 
Berlin  1843.  Bd,  3.  pag.  24. 


ris  contractiones:  quae  in  hoc  partus  tempore,  quo 
manus  tactu  extrinsecus  non  bene  percipi  possint,  in 
frbras  circulares  partis  uteri  inferioris  magis  irritandi, 
quam  eas  extendendi  et  orificium  uteri  aperiendi  vim 
exercere  videntur.  Omnem  enim  uteri  astionem  per 
primam  partus  periodum  (usque  eo  scilicet,  quoad  u- 
teri  orificium  tanto  gradu  dilatatum  est,  quanto  ad 
penetrationem  capitis  infantis  opus  est)  pro  contentione 
inter  fibras  musculares  corporis  et  partis  uteri  inferio- 
ris habere  non  absonum  videtur,  ita  quidem,  ut  alte- 
rae alteras  superare,  hae  autem  illi  superationi,  quam 
diu  possint,  obsistere  studeant.  Quamdiu  autem  fibris 
circularibus  partis  inferioris  adhuc  potentia  inest  in- 
tegra, vehementer  se  contrahunt,  si  fibrae  longitudina- 
les contrahuntur,  quibus  tum  contractionibus  ipsa  pars 
infantis  praevia  sublevari  potest.  Repetita  autem  sem- 
per  virium  contentione  partem  per  se  debiliorem  po- 
stremo defatigari,  enervari  et  superari  necesse  esf. 
Quo  igitur  fibrarum  expansio  orificiique  uteri  apertio* 
facilius  fieri  possit,  natura  ipsius  infantis  parte  prae- 
via pari  modo  ad  agentium  virium  fructuosam  directio- 
nis mutationem  utitur,  quo  e.  g.  patella  in  musculis- 
voluntariis.  Quum  enim  fibrarum  longitudinalium  obii- 
quarumque  vis  principalis  directe  sursum  agat,  uteri 
autem  orificium  non  nisi  viribus  plus  minus  a latere 
agentibus  aperiri  possit:  ab  ipso  capite  foetus  praevio 
fibris  jam  iterum  iterumque  nominatis  ad  latus  vim  di- 
rigendi facultas  praebetur,  ita  ut  omnis  earum  per  to- 
tam primam  partus  periodum  actio  in  aperiendo  uteri 
orificio  consumi  possit.  Id  ipsum  quoque  est,  quod 
jam  supra  activae  orificii  uteri  npertionis  no- 
mine significare  volui. 

Ubi  autem  uteri  orificium  tantum  in  gradum  est 
apertum,  ut  penetrare  caput  infantis  possit,  mutatis  re- 
bus etiam  virium  directio  mutatur.  Omnis  enim  nunc 
uteri  contentio,  axi  infantis  uterique  longitudinali  re- 
spondens, in  extrudendo  foetu  consumitur. 

Licet  quoque  in  his  contractionibus  uteri  parietes 
propter  ipsum  foetus  ovatam  configurationem  ex  omni 
parte  ad  illum  se  applicent,  tamen  constrictio  haec  ad 
circumferontiam  infantis  diametris  transversis  respon- 
dentem non  tanta  esse  potest,  qua  foetus  circum  axin 
longitudinalem  rotationes  impediri  possint.  Nam  quod 
manus  medici,  ad  foetum  vertendum  in  uterum  intro- 
ducta, tanta  saepe  vehementia  inter  dolores  comprimi- 
tur, ut  ea  omnino  ne  paululum  quidem  moveri  possit, 
'id  minime  hanc  opinionem  meam  labefactare  potest, 
iquia  tales  operationes  eo  plerumque  tempore  suscipi- 
untur, quo  integra  adhuc  est  partis  uteri  inferioris  vis 
fibrarum  circularium,  quibus  tum  illam  manus  com- 
pressionem potissimum  fieri  existimo.  Nonne  efianr 
manus  operatoris,  tanquam  corpus  alienum,  ad  per- 
versas contractiones  uterum  incitare  possit? 

Quum  autem  hucusque  fibris  longitudinalibus  duo 
fuerint  puncta,  quae  agentibus  illis  resistentiam  dabant, 
quorum  alterum  erat  in  uteri  fundo,  alterum  in  parte' 
inferiore,  nunc  autem,  aperto  uteri  orificio  etiam  altero 
demto  operantibus  viribus  fulcrum  sat  firmum  desit; 
a potentiis  secundariis  illud  utero  desideratum  fulcrum 
praebetur,  quae  jam  a Solayres  de  Renhac  ita 
praeclare  descriptae  sunt,  ut  hujus  auctoris  uti  pro- 
priis verbis  non  dubitem,  dicentis  (cf.  I.  c.  pag.  22. 
seq.);  Actioni  uterinae  foetum  expulsurae  suam  sym- 
bolam addunt  musculi  abdominales  ac  inspiraforii,  qui 

contractione  cavitatem  abdominis  minuendo,  non  solum 
uterum  et  infantuli  corpus  in  orificium,  in  quod  intro- 
ducendum est,  tendunt,  verum  etiam  anteridis  fungun- 
tur officio  erga  uterum,  a quo  contractiones  adjuvan- 
tur. His  uti  potentiis  parturientem  concitant  dolores, 
ex  resistentia  partium,  quas  foetus  perlustrare  dehct, 
ut  in  lucem  edatur,  orti;  inde  fit,  ut  cum  persentiat 
uterum  coarctari,  ample  inspiret,  ct  tunc  cavitas  abdo- 
minalis coangustatur,  contractiones  uteri  ap  dolores 
vividiori  pungunt  acu,  solatiique  avida  parturiens  va- 
lide musculos  contrahit,  indeque  capacitas  abdominalis 
minuitur,  aerem  inspiratum  sensim  sine  sensu  emitten- 
do, et  musculos  quam  diutius  potest  contrahendo.  Hae 
autem  potentiae  augentur  corporis  situ,  et  fulcris,  pe- 
dibusque, manibusque  oppositis.  Si  attento  videas  par- 
turientes oculo , vividis  doloribus  anxias , perspicias  • 
oportet  nullum  esse  in  plerisque  musculum  otiosum  et c. 

Quum  jam  satis  perspicue  agendi  rationem  mo- 
dumque virium  foetum  expellendarum  me  explicasse 
existimem,  nonnulla  adhuc  apponere  liceat. 

De  promontorii  usu  ad  partus  mechanismum 
perficie  ndum*). 

Saxtorph  primus  de  promontorii  usu  1.  c.  fu- 
sius disputavit,  dicens  pag.  19:  Causa  hujus  directio- 
nis capitis  — (paulo  ante  enim  §.  VII  de  directione 
capitis  pelvim  intrantis  loquens  — Juxta  descriptam,  i 
ait,  diametrum  obliquam  directa  est  sutura  sagittalis  - 
capitis  bene  proportionati  in  partu  perfecto,  tempore 

❖)  cf.  Saxtorph.  Theoria  de  diverso  partu  ob  diver- 
sam capitis  ad  pelvim  relationem  mutuam.  Hafn.  17H*1 

sc.  isto,  quo  sinciput  praevium,  secundum  axin  pel- 
vis ductum,  ingreditur  in  aperturam  superiorem)  — 
concurrente  toto  mechanismo  perrecti  partus,  potissi- 
mum haeret  in  pelvi.  Nam  agente  utero  in  foetum  in 
axi  pelvis  locatum,  caput  ejus  hucusque  liberum,  in 
humore  amnii  fluctuans,  propter  molem  suam  majorem 
in  introitu  ipso  pelvis  magnam  resistentiam  patitur  a 
prominentia  ossis  sacri,  quae  in  posteriori  parte  seg- 
menti inferioris  uteri  ita  impressa  est,  ut  promontorii 
instar  foetus  frontem  glabram,  rotundam,  unico  in  pun- 
cto tantum  modo  illam  tangentem,  et  satis  mobilem, 
blando  muto  ad  latus  dirigat,  in  spatium  ei  exacte  re- 
spondens inter  protuberanfiam  ipsam  et  marginem  inter- 
num acutum  ilii  excavatum  5 quam  ob  rem  sincipitis 
praevii  sutura  sagittalis  cadit  necessario  in  diametrum 
obliquam  aperturae  superioris  pelvis.  Paulo  post  e- 
andem  rem  persequens  pergit  pag.  38.  Cui  usui,  ait, 
in  pariendo  est  promontorium  ossis  sacri,  nisi  ad  pro- 
! pellendam  frontem  foetus,  juxta  axin  pelvis,  tanquam 
in  linea  diagonali,  per  vira  compositam  agentis  uteri 
1 et  diaphragmatis  formata,  in  obliquam  aperturae  su- 
I perioris  pelvis  diametrum?  si  enim  vel  maxime  juxta 
1 nonnullorum  sententiam  solummodo  ad  comprimendum 
magnum  caput  inserviret,  omnino  tamen  statuendum 
est,  caput  dirigi  ad  pelvim,  praevio  sincipite,  quemad- 
modum exploratio  docet,  et  quidem  sic,  ut  facies  foe- 
tus promontorio  ossis  sacri  obvertatur.  Nam  si  quis 
contra  omnem  experientiam  postulare  vellet,  caput 
praevio  occipite  mentoque  pectori  foetus  applicato,  pri- 
mum applicari  ad  pelvim,  nulla  prorsus  compressione 
opus  haberet  caput,  quia  in  tali  situ  occipitis  diame- 
ter inter  nucham  et  verticem,  minime  superat  diamc- 

trum  conjugatam  pelvis,  in  quam  ea  cadet,  hinc  nullos 
integumentorum  capitis  tumor  in  principio  partus  ob- 
servaretur, sed  praecipitata  plerumque  fieret  foetus  ex- 
clusio: concedant  ergo,  caput  sincipite  pelvim  in- 

trare, statuantque,  promontorii  usum  esse,  ut  resisten- 
do comprimat  axin  sincipitis  longitudinalem,  qui  supe- 
rat diametrum  conjugatam  pelvis,  cui  incumbit:  cur 
vero  pro  hac  compressione  peragenda  angulum  adeo 
acutum  et  prominentem  cum  osse  sacro  faceret  ultima 
lumborum  vertebra?  Et  cur  tantam  rotunditatem  habe- 
ret hoc  promontorium?  cum,  si  planum  et  non  rotun- 
dum fuisset,  frontem  foetus  et  in  pluribus  punctis 
contingere,  et  consequenter  melius  versus  bregmata 
comprimere  potuisset:  nonne  ipsa  structura  repugnat 
sufficienti  compressioni  eo  loco,  ubi  caput  et  pelvis 
vix  nisi  in  duobus  punctis  sese  contingunt;  cum  e 
contrario  e structura  et  rotunda  promontorii  figura 
manifestius  nihil  sequitur,  quam  ut  glabra  frons  foetus, 
protuberantiam  ejus  tangens,  gliscendo  ad  latas  ejus 
dilabatur,  sic  primus  promontorii  effectus  apparet  esse 
ad  dirigendam  sincipitis  longitudinalem  diametrum  a 
diametro  conjugata,  cui  incumbit,  in  diametrum  obli- 
quam pelvis,  ei  longitudine  respondentem;  quemadmo- 
dum secundus  inde  fluens  effectus  post  hanc  directio-- 
nem  capitis  factam  erit  ad  comprimenda  latera  ejusdem 
ita  ut  caput  inde  in  oblongam  mutetur  figuram  ctc. 

Sed  non  solum  dirigendo  capiti  infantis  in  dia- 
metrum obliquam  aut  plus  minus  transversam  promontori- 
um inservit,  verum  etiam  in  humeros  eundem  exercet 
effectum;  quae  res  ita  est  manifesta,  ut  fusiori  dis- 
putatione non  opus  esse  putem.  Quis  autem  nsus  ex 
hac  re  in  totum  foetum  dirigendum  rotandumque  e- 

nascatur,  altera  quaestio  est,  quam , ut  in  explicando 
ipso  partus  mechanismo  frequentiores  evitamus  iterati- 
ones, hoc  loco  solvere  studeamus. 

Foetus  situm  habet  in  utero,  ut  caput  ejus  de- 
orsum (omnis  enim  disputatio  est  de  partu  capite 
praevio),  clunes  sursum  vergant,  ipse  autem  quasi  in 
glomus  sit  convolutus,  quae  figuratio  a flexione  trunci 
in  faciem  anteriorem  pendet.  Femora  abdomini  appo- 
sita, crura  femoribus,  calces  clunibus,  pedes  cruribus, 
ulnae  brachiis,  brachia  partibus  lateralibus  et  paulo 
anterioribus  pectoris,  manus  pugnis  factis,  plerumque 
malis  jacent.  Facies  ejus  anterior  (quod  praecipue 
ab  insertione  placentae  dependere  videtur)  aut  in  fa- 
ciem posteriorem  matris  dextram  vel  sinistram,  aut  in 
ejus  faciem  anteriorem  dextram  vel  sinistram  spectat. 
lTt  autem  foetus  (deficiente  in  ultimis  graviditatis  tem- 
poribus aquarum  copia,  ut  non  amplius  in  omnem  sen- 
sum in  utero  moveri  possit)  situm  semel  occupatum 
in  universum  conservet,  juvante  semper  funiculo  um- 
bilicali,  partim  a promontorio,  partim  a reliqua  utero 
impressa  parte  columnae  vertebralis  matris  procurari 
potest,  et  hoc  quidem  modo,  ut  foetus  e.  g.  facie  an- 
teriore in  faciem  matris  posteriorem  dextram  vergens, 
ne  plus  justo  sinistrorsum  rotetur,  per  frontem,  a 
dextra  parte  ad  columnam  vertebralem  vel  ad  promon- 
torium se  apponentem;  ne  vero  plus  justo  dextrorsum, 
per  humerum  ejus  sinistrum,  a sinistra  parte  ad  co- 
lumnam vertebralem  se  applicantem,  impediatur.  Multo 
majoris  autem  momenti  est  promontorii  usus  in  pro- 
cedente partu,  ubi  eadem  lege  ac  ratione  appositis 
promontorio  humeris  capitis  perversa  rotatio  aut  pro- 

2* 

hibere,  aut  saltem  in  melius  mutari  potest.  Res  exem- 
plo lucidior  evadet. 

Ponamus  enim  foetum  ratione  jam  supra  allegata 
in  utero  locatum,  humerum  ejus  sinistrum  in  sinistri» 
parte  promontorii  sub  partu  manentem,  caput  autem 
aliquam  ob  causam  non  secundum  directionem  diame- 
tri obliquae  primae,  sed  potius  secundae  sic  intrans 
pelvim,  ut  fons  posterior  connexioni  ilei  sinistri  cum 
osse  sacro  respondeat:  quo  in  casu  foetus  collum  tam 
valde  et  infantulo  molestissime  contortum  est,  ut  au- 
cta caput  plus  adhuc  dextrorsum  rotando  torsione,  foe- 
tus vita  maximum  in  periculum  adduceretur;  cui  rei 
autem  natura  fere  semper  capite  sic  sinistrorsum  ver- 
tendo occurrere  studet,  ut  fontanella  posterior  a con- 
nexione ilei  sinistri  cum  osse  sacro  antrorsum  movea- 
tur, fonticulus  vero  anterior  ad  connexionem  ilei  de- 
xtri cum  sacro  dirigatur,  partus  scilicet  in  prima  (vide 
infra)  forma  finiatur.  Quibus  autem  adminiculis  natu- 
ra ad  hanc  silus  in  melius  mutationem  utitur,  nisi  ap- 
posito ad  promontorium  humero  et  ipsius  infantis  con- 
tentione, situm  sibi  molestissimum  periculosissimumque 
corrigendi?  — Ab  humeris  quoque  pelvim  intrantibus 
et  aut  dextrorsum  aut  sinistrorsum  se  vertentibus, 
prout  habuerant  situm  vel  a dextra,  vel  a sinistra 
parte  ad  promontorium  adnitentem,  dependet  nuin  ca- 
pite jam  e vulva  expedito,  infantis  vultus  ad  dextrum, 
an  ad  sinistrum  matris  femur  rotetur. 

Postremo  quoque  promontorium  hoc  modo  in  ca- 
put pelvim  intrans  diligendum  agit,  ut  latere  capitis 
altero  in  promontorio  haerente,  altero  autem  propter 
deficiens  solidum  corpus  altius  descendente,  capiti  illa 
praebeatur,  ad  pelvis  introitum  obliqua  directio  neces- 

saria,  quam  germanice  vocant:  schiefe  Seheitel- 
lage.  Vide  Kilian  1.  c.  §.  237. 

Quod  autem  ad  hunc  capitis  situm  obliquum,  cu- 
jus modo  mentionem  feci,  pertinet,  hujus  rei  causa 
praecipue  in  eo  esse  crediderim,  quod  caput  infantis 
non,  ut  vulgo  putatur,  secundum  axis  pelvis  partem 
superiorem,  s.  Levretii  axin,  sed  aliam  sequens  di- 
rectionem pelvim  intrat,  ut  jam  sequentibus  explanabo. 

Ut  igitur  cujuspiam  pelvis  normaliter  exstructae 
veram  reperias  deductionis  lineam,  (Fiihrungslinie, 
Achse,  Directions  lini  e),  sursum  prolonges  in 
continuam  directionem  lineam  ab  ipsa  ossis  sacri  ex- 
cavatione formatam;  deinde  alleram,  a prima  in  om- 
nibus punctis  aequali  intervallo  distantem  lineam  in 
pelvis  medium  cadentem  describas,  et  habebis  veram 
deductionis  lineam;  quae  quidem  minime  cum  Levre- 
tii axi*),  perpendicularitcr  in  pelvis  aperturam  supe- 
riorem incidente,  eamque  sub  angulis  rectis  dissecante 
coit,  sed  ab  hac  antrorsum  inclinat,  pelvis  igitur  a- 
Iperturam  superiorem  sub  angulis  inaequalibus,  quorum 
anterior  est  acutus,  dissecat.  Quae  ipsa  linea,  si  per 
i medium  caput  pelvim  intrans  et  totam  foetus  in  fa- 
ciem anteriorem  flecti  longitudinem  prolongatam  animo 
fingimus,  lineam  S romano  non  absimilem  format.  Se- 
cundum hanc  igitur  modo  descriptam  ductionis  lineam 
caput  pelvim  ingreditur,  sic  ut  vertice  praevio  paulu- 
lum ex  latere  retrorsum  sub  promontorium,  quod  ex 
cetero  pelvis  introitu  plus  minus  eminet,  in  majorem 


*)  Vide  B uscli,  Lehrbuch  der  Geburlskunde.  Berlin 
1842.  pag.  35,  und  K i Ii  au,  die  Geburtsleiire  dtc. 
Frankfurt  a.  M.  1839.  $.  54 


22 


ossis  sacri  excavationem  se  quasi  immittat,  talem  ha- 
bens situm,  ut  verticis  fere  medium  in  lineam  supra 
descriptam  cadat } altera  facies  capitis  lateralis  sit  pro- 
longatae ossis  sacri  excavationi  parallela,  altera  facies 
lateralis  autem  plus  minus  deorsum  spectet.  Haec 
quidem  modo  descripta  capitis  pelvim  intrantis  directio 
omnem  de  ejus  situ  obliquo,  (in  quo  explorans  nimi- 
rum digitus  non  verticis  medium,  sed  contra  ejus  par- 
tem lateralem  posteriorem  invenit)  auferens  dubitatio- 
nem, illam  capitis  positionem,  quam  vocant:  schiefe 
Sch  ei  teli  age,  in  omni  partu  naturali  vertice  prae- 
vio maxime  necessariam  probat;  etsi  nullo  modo  foe- 
tum parte  verticis  laterali  praevia  pelvim  intrare  jure 
dici  potest,  quia  verticis  medio,  nt  supra  demonstra- 
tum est,  linea  deductionis  correspondente  ipsum  quo- 
que verticem  praevium  esse  necesse  est. 


De  partus  mechanismo  vertice  s.  (ut  etiam  nomi- 
nant) occipite  praevio. 

Quafuor  statuendae  sunt  formae,  sub  quibus  ca- 
put vertice  praevio  pelvim  ingredi  potest,  sic  ut  ejus 
dimensiones  majores  pelvis  dimensionibus  majoribus  et 
minores  etiam  minoribus  respondeant.  Quae  formae 
sunt : 

1.  Caput  directionem  jam  supra  designatam  se- 
quens hoc  modo  in  pelvim  minorem  immittitur,  ut  su- 
tura sagittalis  in  diametrum  fere  obliquam  primam  ca- 
dat, fons  anterior  s.  major  versus  synchondrosin  ossis 
sacri  cum  osse  ilium  dextro,  posterior  s.  minor  autem 
a sinistra  antrorsum  spectet.  Digitus  exploratorius 

partem  superiorem  et  posteriorem  ossis  bregmatis  dex- 
tri tangit. 

2.  Sutura  sagittalis  sequitur  directionem  diametri 
obliquae  secundae;  fontanella  anterior  a sinistra  re- 
trorsum versus  synchondrosiu  ossis  sacri  cum  osse 
ilium  sinistro,  posterior  vero  ad  acetabulum  dextrum 
conversa  est.  Digitus  exploratorius  partem  superiorem 
et  posteriorem  ossis  bregmatis  sinistri  tangit. 

3.  In  bac  forma  sutura  sagittalis  venit  secun- 
dum directionem  diametri  obliquae  primae,  ita  tamen, 
ut  fons  posterior  connexioni  ilei  dextri  cum  sacro, 
anterior  acetabulo  femoris  sinistri  respondeat.  Digitus 
explorundi  causa  immissus  in  partem  anteriorem  ossis 
bregmatis  sinistri  incidit. 

4.  Sutura  sagittalis  sequitur  directionem  dia- 
metri obliquae  secundae;  fonticulus  minor  a sinistra 
Feirorsum,  major  a dextra  antrorsum  spectat.  A di- 
gito exploratorio  pars  anterior  ossis  bregmatis  dextri 

i tangitur. 

Quamquam,  quod  ad  tertiam  quartamque  formam 
i attinet,  hae  rarissime,  et  quarta  etiam  rarius  tertia,  ob- 
i servantur  et  si  accidunt,  plerumque  procedente  partu, 
tertia  in  secundam,  quarta  in  primam  transmutatur  for- 
mam: tamen  non  semper  hac  mutatione  gaudere,  sed 
ipsas  proprio  utentes  mechanismo  perfici  posse,  illus- 
trissimorum virorum  auctoritate  praestatur. 

ad  1.  Quum  caput  agente  utero  incipiente  se- 
cunda partus  periodo  (Austreibungsperiode  des  Kin- 
des),  ubi  nimirum  capitis  maxima  circumferentia  ab  u- 
teri  aperto  orificio  circumcincta  est  — in  situ  supra 
'demonstrato  in  pelvis  aperturam  superiorem  propella- 
tur, etsi  fonticuli  et  anterior  et  posterior  aequalem  ha- 

beant  altitudinis  situm,  tamen  frons  a latere  promon- 
torii dextro  delabens  prius,  quam  occiput,  in  partem 
posteriorem  oblique  antrorsum  descendentem  lineae  ar- 
cuatae pelvis  pervenit.  Impedita  igitur  altius  descen- 
dere frons  hunc  situm  usque  ad  eum  finem  tenet,  dum 
occiput,  majori  uteri  vi  per  vertebras  colli,  ei  anne- 
xas, actum,  ab  anteriore  et  superiore  dextra  ad  poste- 
riorem et  inferiorem  sinistram,  ita  sub  promontorium 
quasi  immissum  sit,  ut  fons  posterior  plus  adhuc  re- 
tro deorsum  spectet.  Hoc  modo  fieri  non  potest, 
quin  caput  circa  axin  suum  transversalem  sit  rotatum, 
sic  ut  mentum  infantis  impingatur  in  proprium  pectus. 
Quum  autem  hoc  in  situ  non  amplius  capitis  diame- 
tros magna  longitudinalis,  sed  contra  alter  dimensor 
minor  a cervice  ad  partem  frontis  superiorem  sumtus 
in  pelvis  diametro  obliqua  prima  sistat;  libera  hoc  modo 
frons,  utero  agente,  secundum  legem  jam  supra  alle- 
gatam, in  ossis  sacri  excavationem  descendit.  Inde 
autem  caput  circum  diametrum  suam  fere  perpendi- 
cularem paululum  a dextra  ad  sinistram  rotari  sequi- 
tur. Frons  igitur  capitis  plane  nunc  in  pelvis  cavo 
locati  ossis  sacri  excavationem  ita  explet,  ut  fonta- 
nella  anterior  paululum  adhuc  dextrorsum,  posterior 
autem  ad  marginem  anteriorem  internum  foraminis  ova- 
lis sinistri  spectet.  Vehementioribus  uteri  contractio- 
nibus promotum  caput  plus  adhuc  rotatur,  ita  ut  pau- 
latim  procedens  ejus  pars  dextra  posterior  superior  a 
sinistra  ad  dextram  deorsum  sub  ossium  pelvis  arcum 
propellatur.  Quo  facto,  frons  quoque  mediam  ossis 
sacri  excavationem  attingit,  et  vertex  perinaeum  ex- 
tendit. Si  luin  contractiones  uteri  perstent,  caput  di- 
rectionem tenendo  deorsum  procedit,  infantis  vultu  in 

promontorii  apicem  sursum  spectante,  usque  dum  foe- 
tus pars  cervicis  superior  arcum  pubis  occupavit, 
'Quo  facto  fleri  non  potest  quin,  dolorum  vi  compresso 
per  se  brevi  foetus  collo,  humeri  in  diametrum  obli- 
quam secundam  aut  plus  minus  transversam  cadentes 
jam  aperturam  pelvis  superiorem  hoc  modo  transgressi 
sint,  ut  dexter  a dextra  antrorsum  spectans  prius  sinistro 
;pelvim  intraverit,  quem  sinistro  secuto,  nunc  in  pelvis 
cavo  eum  teneant  situm,  ut  dimensor  eorum  magnus  ab 
altero  ad  alterum  bumeium  su intus,  diametri  transver- 
sae pelvis  respondeat.  Urgentibus  nunc  doloribus, 
vehementissimis  mentum  pectori  adpressum  ipsum 
per  pectus  protuditur,  usque  donec  sinciput  proce- 
dente fronte  e perinaei  cavitate  sese  explicavit.  Quo 
facto  occiput  ad  commissuram  vulvae  anteriorem  sese 
mttollit,  totaque  facies  facillime  super  perinacum  glis- 
cens evolvitur. 

Miror  magnopere,  quod  ad  hunc  usque  diem,  ni 
fallor,  ab  omnibus  medicis  obstetriciis  mentum  infantis 
prius  a pectore  solvi  putatum  est,  quam  foetus  frons 
e vulva  sit  expedita.  Quo  modo  autem  capitis  anterior 
pars  mento  a pectore  soluto,  tanta  vehementia  deorsum 
protrudi  possit,  ut  obsistens  perinaeum  superetur,  ab 
omnibus  silentio  est  praeteritum.  Ut  autem  sententiae 
meae  veritas  clarior  evadat,  apponere  liceat: 
il.  Humeros  eo  momento,  quo  frons  e vulva  expedi- 
tur, minime  plus  justo  in  cavum  pelvis  descendisse, 
quia  pectoris  pars,  cui  mentum  incumbit,  tantum  ad- 
huc a pelvis  exitu  distat,  quanta  faciei  est  alti- 
tudo. 

■2.  Quia  fronte  expulsa,  ad  processionem  faciei  vi 
deorsum  urgente  non  amplius  opus  est,  id  quod  jam 

dudura  experientia  docuit.  Nam  in  omni  fere  de « 
arte  obstetricia  libro  doctrinam  invenimus:  caput 

infantis  fere  semper,  ut  videtur , decrescentibus 
jam  doloribus  , protruditur*1 . Sed  cur  aut  quo  < 

modo  id  fiat,  nemo  dum  dixit.  Hujus  autem  mira-- 
culi  causa  est:  Diametri  capitis,  quarum  hic  ratio 
habenda  est,  ab  ea  parte  cervicis,  quae  arcum  pubis  > 
occupavit,  ad  partem  superiorem  frontis,  ad  mediant  k 
faciem  et  ad  mentum  foetus  pertinent,  et  ita  inter 
se  differunt,  ut  prima  etiam  earum  maxima,  postre-  - 
ma  etiam  minima  sit.  Quisque  nunc  facile  intelliget, 
faciem  fronte  extrusa,  eo  facilius  consecuturam  es^  • 
se,  quo  vehementius  uteri  orificium  caput  coerceat... 

Egressum  caput  propter  proprium  pondus  mento 
in  perinaeum  delabitur.  Gravissima  hoc  modo  par- 
tus absoluta  parte,  natura  non  nihil  otii  matri  ple-  • 
rumque  praebet,  ut  novas  vires  ad  expellendum  re- 
liquum foetus  corpus  colligere  possit.  Sed  brevi 
post  uteri  contractiones  denuo  incipiunt,  et  foetus? 
humeri,  paululum  sursum  regressi,  ita  vertuntur,  ut 
diametros  eorum  maxima  incidat  in  dimensorem  pel-  - 
vis  maximum,  sinister  eorum  a sinistra  retrorsum  in 
ossis  sacri  excavationem  perveniat,  dexter  autem  a > 
dextra  antrorsura  eodem  modo  quam  caput,  sed  ab 
altero  latere  veniens  arcum  ossium  pubis  subeat.  Rota- 
tio humerorum  itaque  ei  capitis  plane  contraria  est. 
Quem  motum  capite  sequente  facies  foetus  ad  ma-  • 
tris  dextrum  femur  convertitur.  Humeris,  ut  ple- 
rumque facilius,  e vulva  egressis,  reliquum  foetus- 
corpus  plurimis  in  casibus  facillime  aequali  modo  in 
lucem  propellitur. 

ad  2.  Jam  ad  secundam  formam  transire  licet,  quae 

haud  alia  re  ab  antecedente  differt,  quain  hac,  ut, 
quae  partes  capitis  etc.  ibi  versus  dextrum  latus  aut 
versus  posteriora  spectabant,  hic  versus  sinistrum  la- 
tus aut  versus  anteriora  sint  directa.  Caput  eodem 
modo  pelvim  intrat  et  inde  cum  facie  a sinistro  latere 
versus  dextrum  etc.  vertitur,  cum  antea  inde  a dex- 
tro ad  sinistrum  circumageretur.  Qua  de  causa  hu- 
ius formae  descriptio  specialis  omittatur. 

ad  3.  Alia  est  ratio  partus,  si  caput  sub  forma 
III.  (vidi  supra)  pelvim  transire  incipit.  Agente  utero 
latius  fronte  occiput  a dextro  latere  promontorii  in 
partem  posteriorem  oblique  antrorsum  descendentem 
dineae  pelvis  arcuatae  delabitur.  Fons  posterior  pro 
imajori  occipitis  latitudine  directe  ad  latus  in  extre- 
mitatem dextram  diametri  transversalis  aperturae  pel- 
vis superioris,  fonticulus  anterior  in  alteram  hujus  dia- 
metri extremitatem  spectat.  Sutura  sagittalis  itaque 
in  ipsum  dimensorem  transversalem  cadit.  Immisso  u- 
terinis  contractionibus  hoc  in  situ  sub  promontorium 
capite , duplici  modo  capitis  rotatio  locum  habere 
potest,  prout  humerus  infantis  dexter  (secundum  pla- 
centae situm  in  utero,  ut  crediderim)  aut  a sinistra 
ipromontorii  (si  placenta  in  parte  uteri  superiore  ante- 
riore sinistra  est),  aut  a dextra  promontorii  (si  pla- 
centa in  parte  uteri  superiore,  posteriore  sinistra  est) 
versatur.  In  hoc  casu  secundo  (qui  frequentissimus  est) 
caput  loetus  circum  axin  suum  perpendicularem  ita 
rotatur,  ut  fonticulus  minor  a dejttra  retrorsum  ad  dex- 
tram antrorsum  usque  ad  marginem  anteriorem  inter- 
cum foraminis  ovalis  dextri,  frons  autem  retrorsum  ad 
connexionem  ilei  sinistri  cum  sacro  vertatur.  Hoc  mo- 
ido  igitur  caput  situm  ut  in  forma  secunda  accepit, 

quam  ob  rem,  cum  capitis  per  pelvim  transitus  idem 
ac  in  secunda  forma  fiat,  hujus  descriptio  specialis  - 
supervacanea.  In  primo  autem  casu  ipse  humerus  ■ 
dexter  a sinistra  in  promontorium  innisus,  capitis  ro- 
tationem in  secundam  situs  formam  prohibet,  qua  re 
natura  nunc  alio  utens  mechanismo  partum  perficere  > 
studet.  Caput  ex  situ  supra  descripto  actionibus  u- - 
tel  inis  nunc  hoc  modo  rotatur,  ut  occiput  retrorsum  i 
et  paululum  descendens  in  ossis  sacri  excavationem, 5 
frons  autem  antrorsum  usque  ad  marginem  internumi’ 
anteriorem  foraminis  ovalis  sinistri  perveniat.  Quo  fa- 
cto, fieri  non  potest,  quin  caput  etiam  circum  axin  suum« 
perpendicularem  et  paululum  quoque  circum  transver- 
salem circumagatur.  Infantis  facies  abdominalis,  antror- 
sum, dorsalis,  in  quam  totus  foetus  paululum  est  re- 
flexus, retrorsum  spectat.  Urgentibus  jam  doloribus; 
vehementissimis,  frons,  mento  pectori  imposito,  simuli 
cum  occipite  aequali  fere  vehementia  depressa,  sub 
arcum  pubis  prodit,  sic  ut  tuber  ejus  sinistrum,  a sh 
nistra  ad  dextram  siraulque  descendens  prius,  quam' 
reliqua  frons  veniat  in  lucem.  Caput  tum  etiam  api- 
cem ossis  sacri,  coccygem  et  perinaeum  attingit.  Quum- 
autem  natura  propter  vultus  infantis  altitudinem  hic 
aequali  commodo  uti  non  possit,  quo  in  prima  et  se- 
cunda forma,  ubi  procedente  occipite  non  magna  dia- 
metros capitis  longitudinalis,  sed  ut  supra  demonstra- 
tum est,  dimensor  illa  multo  brevior  in  pelvis  aper- 
turae inferioris  dimensorem  magnum  cadebat,  circum- 
ferentia igitur  capitis,  ab  introitu  vaginae  ut  partibus 
genitalibus  externis  circumdanda,  quum  etiam  minor 
esset,  totus  capitis  exitus  facilius  fieri  poterat.  In 
hac  autem  forma,  de  qua  loquimur,  totus  capitis  di- 

oensor  longitudinalis,  exitu  capitis,  in  diametrum  ma- 
;nam  aperturae  pelvis  inferiois  cadit,  maxima  igitur 
■apitis  circumferentia  ab  vaginae  introitu  et  partibus 
genitalibus  externis  est  circumdanda:  quo  fit,  ut  exitus 
npitis  non  solum  multo  difficilior  sed  etiam  pro  matre 
eerbissimus,  et  quod  ad  genitalia,  etiam  periculosis- 
limus  reddatur.  Quam  igitur  difficultatem  minime  ex 
rontis  arcum  pubis  subeuntis  majori,  quam  occipitis, 
atiludine  nasci,  ut  contendunt  nonnulli,  satis  lucide  ex 
nperioribus  patere  puto.  Occiput  per  columnam  ver- 
ebralem,  uteri  vim  in  id  propagantem  actum,  tandem 
egrc  super  perinaeum  e vulva  evolvitur;  quo  facto, 
incipuf,  prorepente  sub  arcu  pubis  vultu,  facillime 
equitur. 

Humeri  jam  dudum  pelvim  transversaliter  ingres- 
i,  nunc  ita  rotantur,  ut  dexter  in  ossis  sacri  excava- 
rem, sinister  sub  arcum  pubis  perveniat;  quem  mo- 
nui sequens  caput  etiam  vertitur,  sic  ut,  facta  rota- 
«one,  foetus  vultus  ad  sinistrum  matris  femur  speciet, 
ieliqui  corporis  exitus  nihil  notabile  praebet. 

ad  4.  Quod  ad  partus  vertice  praevio  quartam 
ertinet  formam,  ea  ut  tertia  perficitur,  ita  tamen,  ut 
•artes  capitis  etc.  eaedem  plane  contrario  situ  con- 
piciantur. 

Ita  jam  propositum  absolvi,  et  si,  quid  ipse  de 
ebus  singulis  sentiam,  liberius  dixi,  id  ne  arrogantiae 
orsan  tribuatur,  iterum  iterumque  rogo.  Hoc  enim 
nihi  proprias  sententias  afferenti  persuasura  fuit,  me, 
i in  errore  versarer,  eo  facilius  ad  veritatem  reduci  posse, 
lUoliberius  falsa  dixissem ; exaltera  parteautein  disciplinae 
iac  ex  re  nullum  enasci  incommodum  posse,  quia  quidem  ut 
urn  Cicerone  dicam,  si  quis  istorum  dixisset,  in  quibus 

summa  auctoritas  est  atque  amplitudo ; si  quid  novi 
attulisset,  multo  plura  dixisse,  quam  dixisset,  putare- 
tur; ego  vero,  etiamsi  omnin,  quae  dicenda  mihi  vide- 
bantur, libere  dixi,  nequaquam  tamen  isto  ordine  gau- 
deam neque  ulla  sententiarum  mearum  in  vulgus  e- 
mannre  possit. 


VITA. 

Natus  sum  ego  Carolus  Augustus  Schrei- 
ber,  fidei  catholicae  addictus,  Gueslphnliae  page 
prope  Monasterium  sito,  cui  nomen  est  Havixbecfc' 
die  XXIV  Januarii  anni  li.  s.  XII,  patre  Augusti 
medico,  matre  Elisabetha  e gente  Stahl,  quo 
summo  Dei  beneficio  hucusque  servatos,  ut  in  poste, 
rum  quoque  perdiu  deus  optimus  maximus  incolume, 
mihi  conservare  velit,  quotidie  precor. 

Primis  litterarum  elementis  domi  a domino  Ne 
scer,  sacerdote  summopere  colendo,  imbutus  sun 
Deinde  adii  institutum  medico  — chirurgicnm  Monaste 
riense,  directore  jam  Beat.  Bodde  florens,  ibique  pe 
tres  annos  et  dimidium  non  solum  de  omnibus  fer 
philosophiae,  medicinae  et  chirurgiae,  nec  non  art 
obstetriciae  singulis  partibus  praelectiones  audivi,  se 
exercitationibus  quoque  clinicis  medicis,  chirurgicis  < 
obstetriciis,  nec  non  aciurgicis  iisque  interfui,  quibi 
cadavera  rite  secare  docebar. 

Ex  variis  causis  ad  stipendia  in  inclito  Borusso- 
um  exercitu  merenda,  Vesaliam  missus  sura,  ubi  in 
ijgione  pedestri  septima  decima  chirurgi  militaris  mu- 
ere  quatuor  per  annos  fungebar.  Tum  autem  eximia 
II.  a Wiebel,  summi  ducis  ordinis  medicorum  ca- 
irensium,  gratia  ex  illa  in  legionem  praetorianam  se- 
cundam pedestrem,  Berolini  in  praesidio  collocatam, 
um  transcriptus,  ubi  ad  hunc  usque  diem  chirurgi 
ulitaris  officia  duce  viro  Humanissimo,  Doctissimo, 
Celeberrimo  Krausio  fungor.  Occasione  oblata  stu- 
iis  denuo  incumbendi,  academiam  medico-chirurgicam 
lilitarem  per  annos  quinque  frequentavi,  et  maturita- 
■is  testimonium  in  gymnasio  Monasteriensi  nactus,  his 
raelectionibus  philosophicis,  medicis,  chirurgicis  inter- 
ni: de  logice  et  psychologia  Cei.  Reneke;  de 
hysice  experimentali  Cei.  Turte;  de  anthropolo- 
;ia  Cei.  Isensee;  de  hodegetice,  logice,  psycho- 
3gia  Cei,  VVolff  sen.;  de  botanice,  de  historia 
laturali  III.  Link;  de  chemia  III.  Mitscher- 
ich;  de  mineralogia  III.  Weiss;  de  fracturis  et 
axalionibus  ossium,  de  arte  fascias  rite  imponendi,  de 
ihirurgia  generali,  de  arte  obstetricia,  de  aciurgia 
ili.  Kluge;  de  fontibus  medicatis,  de  auxilio  iu  re- 
entinis  vitae  periculis  ferendo,  de  materia  medica 
ieat.  Osann;  de  physiologia  generali  et  speciali,  de 
emiotice,  de  therapia  et  pathologia  generali,  de  mor- 
us contagiosis  Cei.  Eck;  de  splanchnologia,  syn- 
Jesmologia  et  osteologia  III.  Schlemm;  de  patho- 
flgia  et  therapia  speciali,  de  morbis  syphiliticis  et 
isychicis,  de  medicina  castrensi  III,  Horn;  de 
hirurgia  generali  et  speciali,  de  morbis  syphiliticis 
t oculorum  morbis  Beat.  Rust;  de  medicinae  his- 

foria  111.  Hecker;  de  medicina  forensi  111.  C.asper 
Exercitationibus  clinicis  medicis,  chirurgicis,  obstetri- 
ciis, ophlhalmiatricis  interfui  virorum  111.  Wolff  jun., 
de  Grafe,  Kluge,  Jiingken,  Schonlein,  quibas 
omnibus  viris  summopere  colendis  gratias  ago  ma- 
ximas. 

Jam  vero  tentaminibus,  tam  philosophico  quam 
medico,  atque  examine  rigoroso  superatis,  spero  fore, 
ut  dissertatione  thesibusque  rite  defensis,  summi  in 
me  medicinae  et  chirurgiae  conferantur  honores. 


THESES. 

1)  Trepanatio  prophylacticum. 

2)  Partus  per  diaetam  graviditatis  tempore  facilis 
reddi  potest,  si  pelvis  justo  aliquantulum  minor 
est. 

3)  Operatio  obstetricia,  quae  synchondrotomia  voca- 
tur, plane  rejicienda  est. 

4)  Omne  remedium  est  specificum. 

5)  Omnia  vulnera  abdominis  penetrantia  prima  in- 
tentione sunt  sananda. 

6)  „Natura  sanat,  medicus  curat  morbos, “ totios 
medicorum  disciplinae  Canon  est. 


